**Den lille prins**

Sæson 2024/2025

MODTAGER AF PRISEN SOM ÅRETS BØRNE-, UNGDOMS OG FAMILIETEATER 2020 AF DANMARKS TEATERFORENINGER

Med mere end 400 forestillinger og stor efterspørgsel på at se eller gense succesen, genopsætter Teater Next nu det forunderlige eventyr om den lille prins, der på sin dannelsesrejse rundt i universet lærer kærligheden og livet at kende.

På turen møder han bl.a. den herskersyge konge, forretningsmanden, der er begærlig, og drankeren, der drikker for at glemme, at han er flov over at drikke. Han møder også en talende blomst og en ræv, der gerne vil være tam, og som lærer ham, at det kun er med hjertet, man kan se klart.

Tag hele familien i hænderne og se en af verdenslitteraturens mest elskede historier omsat til teater med masser af levende musik, sang og humor.

Billetsalget har vist at forestillingen også er et sikkert hit for mange voksne uden børn som ledsagere.

OBS: Fra 6 år

Medvirkende: Thomas Høj, Christian Bergman m.fl.   
Voice-overs: Nis Bank-Mikkelsen, Amalige Fjeldmose og Chresten Speggers

Bearbejdelse og iscenesættelse: Morten Hembo og Christian Bergman

Musik og sangtekster: Mads Kronborg

Lysdesign: Morten Hembo

Lyddesign: Mads Stagis

Dukkemager: Johan Kølkjær

Konsulterende instruktør: Michael Slebsager

Plakat: Elena Schweitzer

Anmeldelser:

★★★★★

”Formår at give gensynsglæde til de voksne”

(Morten Hede)

★★★★★

”Teater Next har virkelig ramt plet. Det er ikke nogen nem opgave at lave en af verdens mest afholdte børnebøger til teater, men det er lykkedes til fulde for Teater Next”

(Morten Hede)

★★★★

”Man går ikke fra Netxt’s debutforestilling uden at føle sig beriget både sandseligt og i tanken”

(Magasinet, Kbh)

★★★★

”Bedre end meget voksenteater. Kombinationen af dukketeater, skuespil, levende musik og projektioner gjorde forestillingen levende og forførende og virkelig sjov”

(Kulturkongen)

★★★★

”Det virker! Teater Next formår at overføre bogens poesi og tvetydighed”

(Ungt teaterblod)

★★★★

”Fortællingen blomstrer i Teater Next’s version (…) I den grad vellykket”

(Scenekanten)

★★★★

”Skynd dig ind at se den hvis er i humør til en lille perle med fine sange og skuespillere der formår at underholde med humor, der rammer både børn og voksne”

(Den 4. væg)

”Teater Next er kommet godt fra start”

(Teateravisen)